Ερευνητική εφαρμογή ενός προγράμματος θεατρικής αγωγής για την ενδυνάμωση παιδιών στο ορφανοτροφείο “Μέλισσα”:
Creators: name: Αθανασοπούλου, Ειρήνη Θεόδωρου
Publisher: name: Aristotle University of Thessaloniki
Year: 2012
Subjects: Δράμα
Ενδυνάμωση
Ορφανοτροφείο
Drama
Empowerment
Orphanage

description: Το αντικείμενο της παρούσης ερευνητικής εργασίας είναι ο σχεδιασμός, η εφαρμογή και η αξιολόγηση ενός προγράμματος θεατρικής αγωγής για την ενδυνάμωση παιδιών που ζουν σε ορφανοτροφείο. Το ίδρυμα που επιλέχθηκε για την εφαρμογή του προγράμματος είναι η Στέγη Παιδικής και Εφηβικής Προστασίας «Μέλισσα» στη Θεσσαλονίκη, ένα ορφανοτροφείο θηλέων που δέχεται παιδιά μετά από εισαγγελική παρέμβαση λόγω παραμέλησης ή κακοποίησης. Το πρόγραμμα βασίστηκε στη μέθοδο του Εκπαιδευτικού Δράματος εστιάζοντας στο παιδαγωγικό κομμάτι και την ψυχολογική επίδραση που αυτό φαίνεται να έχει στους συμμετέχοντες. Για την επίτευξη μιας πολυεστιακής και πολύπλευρης επιστημονικά προσέγγισης εντάχθηκαν στο πρόγραμμα, μετά από μελέτη βιβλίων ψυχολογίας και συζητήσεις με ειδικούς του χώρου της ψυχικής υγείας, ορισμένα στοιχεία θεραπευτικών μεθόδων που συνδέονται με την τέχνη. Το βασικό ερώτημα που ορίζει τη στοχοθεσία και τη νοηματοδότηση της συγκεκριμένης έρευνας είναι με ποιους τρόπους μπορεί να διαμορφωθεί ένα πρόγραμμα θεατρικής αγωγής, προκειμένου να συνεισφέρει στην ψυχολογική ενδυνάμωση παιδιών που ζουν σε ορφανοτροφείο. Το πρόγραμμα διήρκησε τέσσερεις μήνες και οι συναντήσεις πραγματοποιούνταν σε εβδομαδιαία βάση. Εξαιτίας των ιδιαίτερων αναγκών που όριζε το πλαίσιο εφαρμογής και λόγω διαφόρων πρακτικών δυσκολιών που έπρεπε να ληφθούν υπόψη, απαιτούνταν μία διαρκής ανατροφοδότηση και αναπροσαρμογή του προγράμματος, ώστε να εξασφαλιστεί όσο το δυνατόν περισσότερο η εγκυρότητα και η αποτελεσματικότητα της διαδικασίας. Παρόλο που υπήρχαν δυσκολίες στην αξιολόγηση, φαίνεται από τα δείγματα που προέκυψαν ότι έχει επιτευχθεί κατά μεγάλο μέρος ο βασικός στόχος της ενδυνάμωσης. Αυτό έγινε μέσα από την προσεχτική επιλογή και προσαρμογή των κατάλληλων θεατρικών, παιδαγωγικών και θεραπευτικών στοιχείων και με την αναγνώριση ότι η ομάδα προσφέρει ένα ασφαλές και δυναμικό πλαίσιο για τη δημιουργία θετικών συναισθημάτων που, όταν αφομοιώνονται ατομικά, λειτουργούν ενδυναμωτικά στον τομέα της αυτοεκτίμησης και της αυτοαντίληψης οδηγώντας σε αλλαγές τόσο στην επικοινωνία, όσο και στη συμπεριφορά.
description: The topic of this research thesis involves the planning, implementation and evaluation of a theatre education programme for children’s nurturing and empowerment while living in an orphanage. The institution selected for the implementation of the programme is the Shelter of Child and Youth Protection, “Melissa” in Thessaloniki, Greece; a Girls Orphanage which accommodates children after a procecutor’s decision, in cases of neglect or abuse. The programme was based on the method of Educational Drama, focusing on the pedagogical aspects and the psychological effects on the participants. To reach a multi-faceted and versatile scientific approach, certain elements of therapeutic methods related to art were introduced to the programme, after bibliographical research on psychology and consultations with experts on mental health. The main aspect in question, defining the purpose and the cohesion of this research thesis, lies in the ways in which a theatre education programme can be organised, so as to contribute to the psychological nurturing and empowerment of children living in an orphanage. The duration of the programme was four months and the meetings were held on a weekly basis. Due to the special requirements of the implementation framework, as well as other practical implications that had to be taken into account, a continuous reflection and re-adaptation of the programme was necessary, so that the utmost validity and effectiveness of the procedure could be ensured. Despite the difficulties of the evaluation, the outcome and feedback of the programme seem to confirm that the main goal of the nurturing and empowerment has been achieved to a great extent. The above has been accomplished through careful selection and adaptation of suitable theatrical, pedagogical and therapeutic materials, as well as through the acknowledgement that the group of participants offers a safe and dynamic background for the formation of positive sentiments, which, when acquired individually, have an empowering effect in terms of self-esteem and selfperception, leading to further changes in communication as well as behaviour.